செயின்ட் லூகா லுகான்ஸ்க் மாநில அரசு மருத்துவப் பல்கலைக்கழகம்

## ஒரு வரலாற்றுப் பார்வை
**தோற்றம் மற்றும் ஆரம்பகாலம் (1956 - 1963):**
சோவியத் ஒன்றியத்தின் அமைச்சர்கள் சபையின் ஆணைப்படி (எண்: 2522), 1956 மே 6 அன்று இந்தப் பல்கலைக்கழகம் 'வொரோஷிலோவ்கிராட் மாநில மருத்துவ நிறுவனம்' என்ற பெயரில் நிறுவப்பட்டது. இதன் முதல் தற்காலிகத் தலைவராக இவான் டானிலோவிச் வாஷ்சென்கோ பொறுப்பேற்றார்.
இதனைத் தொடர்ந்து, 1957 முதல் 1960 வரை பேராசிரியர் எவ்ஜெனி இக்னாடோவிச் பால்செவ்ஸ்கி இதனை வழிநடத்தினார். இவருடைய காலத்தில்தான் முதல் அறிவியல் பணிகள் மற்றும் மாணவர் அறிவியல் சங்கம் தொடங்கப்பட்டது. 1961-ஆம் ஆண்டு, இந்த நிறுவனத்தின் முதல் பேட்ச் மாணவர்கள் (166 பேர்) மருத்துவப் பட்டம் பெற்று வெளியேறினர்.

**வளர்ச்சிப் படிகள் (1963 - 1984):**
1960-களின் இறுதியில், பல்கலைக்கழகத்தின் உள்கட்டமைப்பு வேகமெடுத்தது. நிர்வாகக் கட்டிடங்கள் மற்றும் மாணவர் தங்குமிடங்கள் கட்டப்பட்டன. 35-க்கும் மேற்பட்ட துறைகளில் பாடங்கள் கற்பிக்கப்பட்டன.
1979: உயர்கல்வி மற்றும் முதுகலைப் பட்டப் படிப்புகளுக்கான பீடம் திறக்கப்பட்டது.
1983: குழந்தை மருத்துவப் பிரிவு தொடங்கப்பட்டது. அதே ஆண்டில், சர்வதேச மாணவர்களுக்கான மருத்துவப் பயிற்சியும் முறைப்படி ஆரம்பமானது.

**பல்கலைக்கழக அந்தஸ்து (1984 - 2014):**
பேராசிரியர் ஜார்ஜிவிச் கோவேஷ்னிகோவ் அவர்களின் நீண்டகாலத் தலைமையில் (1984-2003), இந்த நிறுவனம் பெரும் வளர்ச்சி கண்டது. 1994-ல் இதற்குப் 'பல்கலைக்கழகத் தகுதி' வழங்கப்பட்டது.இக்காலகட்டத்தில், நவீன பல் மருத்துவமனை, "புத்தக அரண்மனை" (நூலகம்), மருந்தியல் கூடம் மற்றும் விளையாட்டு அரங்கம் போன்றவை கட்டப்பட்டன. 2003-க்குப் பிறகு, பேராசிரியர் வலேரி கான்ஸ்டான்டினோவிச் இவ்சென்கோ துணைவேந்தராகப் பொறுப்பேற்று, சர்வதேச மாணவர்களுக்காக ஆங்கில வழி கல்வி முறையை அறிமுகப்படுத்தினார்.

**புதிய பெயர் மற்றும் தற்போதைய நிலை:**
2014-ஆம் ஆண்டுக்குப் பிறகு ஏற்பட்ட அரசியல் மாற்றங்களைத் தொடர்ந்து, 2016-ஆம் ஆண்டு நவம்பர் 29-ஆம் தேதியிட்ட அரசாணைப்படி (எண்: 1291-r), இந்தப் பல்கலைக்கழகத்திற்கு புகழ்பெற்ற மருத்துவ விஞ்ஞானியான புனித லூகா Voyno-Yasenetsky அவர்களின் பெயர் சூட்டப்பட்டது.

## பல்கலைக்கழகத்தின் பெயர் உருவான விதம்
thumb
புனித லூக்கா (SAINT LUKA) அவர்களின் நினைவாக இந்தப் பெயர் வைக்கப்பட்டது. அவர் ஒரு சிறந்த மருத்துவர் மட்டுமல்ல, மக்களின் உடலையும் மனதையும் குணப்படுத்திய ஒரு முன்மாதிரியான மனிதர். அவரின் வாழ்க்கை முறையும், மருத்துவப் பணிகளும் இன்றும் மாணவர்களுக்கு ஒரு பெரிய உந்துதலாக (Inspiration) இருக்கின்றன.

## வரலாற்றுப் பெயர்கள்
*வோரோஷிலோவ்கிராட் அரசு மருத்துவ நிறுவனம்
*லுகான்ஸ்க் அரசு மருத்துவ நிறுவனம்
*லுகான்ஸ்க் அரசு மருத்துவப் பல்கலைக்கழகம்
*புனித லூகா லுகான்ஸ்க் அரசு மருத்துவப் பல்கலைக்கழகம்

## துறைகளின் விரிவாக்கம்

1983: சர்வதேச மாணவர்களுக்கான தனித் துறை மற்றும் குழந்தைகளுக்கான மருத்துவத் துறை (Pediatrics) தொடங்கப்பட்டது.

1998: மருந்தியல் (Pharmacy) மற்றும் பல் மருத்துவத் துறைகள் (Dentistry) அறிமுகப்படுத்தப்பட்டன.

தற்போது, உயர் படிப்புகளுக்கான முதுகலை பயிற்சித் துறையும் (Postgraduate Department) இங்கு சிறப்பாகச் செயல்பட்டு வருகிறது.

## கட்டமைப்பு வசதிகள்
பல்கலைக்கழகம் தனது மாணவர்களுக்குச் சிறந்த கற்றல் சூழலை வழங்குகிறது. மூன்று பிரம்மாண்டமான கல்விக் கட்டிடங்கள் உள்ளன. மாணவர்களின் நேரடிப் பயிற்சிக்காக ஒரு மருந்தியல் கூடம், ஒரு பல் மருத்துவமனை மற்றும் நவீன விளையாட்டு அரங்கம் ஆகியவை உள்ளன.

**புத்தக இல்லம்:** மாணவர்களின் அறிவுத் தேடலுக்காக ஒரு பிரத்யேக "புத்தக இல்லம்" (நூலகம் மற்றும் பதிப்பகம்) செயல்படுகிறது.

## நவீன வசதிகள்
இங்குள்ள வகுப்பறைகள் நவீனத் தொழில்நுட்பத்துடன் (Multimedia) அமைக்கப்பட்டுள்ளன. மாணவர்கள் நேரடியாகவும், இணையம் வழியாகவும் (Online) பாடங்களைக் கற்க வசதிகள் உள்ளன. மருத்துவம் மற்றும் ஆராய்ச்சி ஆகிய இரண்டிற்கும் நவீனக் கருவிகள் இங்கு பயன்படுத்தப்படுகின்றன. 

**சிறப்புகள் மற்றும் சாதனைகள்**
இந்தப் பல்கலைக்கழகத்தில் படித்து முடித்தவர்கள் இன்று உலகில் புகழ்பெற்ற விஞ்ஞானிகளாகவும், மருத்துவர்களாகவும் உள்ளனர். உதாரணமாக, 2004-ஆம் ஆண்டு இந்தப் பல்கலைக்கழகத்தில் படித்த வி. ஃபெடோர்சுக் என்பவர், "ரஷ்யாவின் சிறந்த மனிதர்கள்" என்ற கௌரவப் பட்டியலில் இடம்பெற்றார்.

## மருத்துவ வளாகம்
மாணவர்கள் பயிற்சி பெற இங்கு சொந்தமாக மருத்துவமனைகள், பல் மருத்துவக் கூடம், மருந்தகம் மற்றும் ஐந்து நவீன ஆய்வகங்கள் (Laboratories) உள்ளன. இதுதவிர, நகரில் உள்ள அரசு மருத்துவமனைகளிலும் மாணவர்கள் நேரடிப் பயிற்சி பெறுகிறார்கள்.

மாணவர்கள் சிறந்த முறையில் பயிற்சி பெற, பல்கலைக்கழகம் பல்வேறு வசதிகளைக் கொண்டுள்ளது:

**சொந்த மருத்துவமனை:**
பல்கலைக்கழகத்திற்குச் சொந்தமாக மருத்துவமனைகள், நவீன பல் மருத்துவக் கூடம் மற்றும் மருந்தகம் ஆகியவை உள்ளன.

**உடற்கூறியல் ஆய்வுக்கூடம் (Anatomical Lab):** இங்கு மாணவர்களுக்கென பிரத்யேக உடற்கூறியல் ஆய்வுக்கூடம் உள்ளது. அங்கு மாணவர்கள் உண்மையான மனித உடல்களைக் Cadaver கொண்டு, அவற்றின் பாகங்களை விரிவாக ஆராய்ந்து மருத்துவம் கற்கின்றனர்.

**பிரேதப் பரிசோதனைப் பயிற்சி:**
மாணவர்கள் உடற்கூறியல் ஆய்வுகளுடன் சேர்த்து, பிரேதப் பரிசோதனை (Autopsy) முறைகளையும் நேரடியாகக் கண்டு அனுபவபூர்வமாகப் பயில்கின்றனர்.

**நவீன ஆய்வகங்கள்:** இவை தவிர, ஐந்து நவீன அறிவியல் ஆய்வகங்கள் (Laboratories) இங்கு செயல்படுகின்றன.

**அரசு மருத்துவமனைப் பயிற்சி:** பல்கலைக்கழக வசதிகள் மட்டுமின்றி, லுகான்ஸ்க் நகரில் உள்ள பல்வேறு அரசு மருத்துவமனைகளுக்கும் மாணவர்கள் நேரடியாகச் சென்று நோயாளிகளுக்குச் சிகிச்சை அளிக்கும் முறைகளைப் பழகுகின்றனர்.

## மாணவர் வசதிகள்
மாணவர்கள் தங்குவதற்குச் சிறந்த விடுதிகள் உள்ளன.இணைய வசதி மற்றும் வைஃபை (Wi-Fi) கொண்ட பெரிய நூலகம் உள்ளது. நவீன விளையாட்டு அரங்கம் மற்றும் இலவச   உடற்பயிற்சிக் கூடம் உள்ளன.தரமான சிற்றுண்டிச்சாலைகள் மற்றும் உணவகங்கள் உள்ளன. பல்கலைக்கழகத்தைச் சுற்றி அழகான பூங்காக்கள் மற்றும் பசுமையான மரங்கள் நிறைந்துள்ளன.

## நிறுவனங்கள் மற்றும் பீடங்கள்
* பொது மருத்துவப் பீடம் Faculty of General Medicine
*குழந்தை மருத்துவப் பீடம் Faculty of Pediatrics
*மருந்தியல் பீடம் Faculty of Pharmacy
*பல் மருத்துவப் பீடம் Faculty of Dentistry
*சர்வதேச மாணவர் பீடம் **Faculty of Foreign Students**
*முதுகலைப் பட்டக் கல்விப் பீடம் **Faculty of Post-Graduate Education**

## இன்று
**மாணவர் சேர்க்கை மற்றும் பன்முகத்தன்மை:**
தற்போது இப்பல்கலைக்கழகத்தில் மிகப்பாரிய அளவில் மாணவர்கள் கல்வி பயின்று வருகின்றனர்:
**மாணவர்களின் எண்ணிக்கை:** ஒட்டுமொத்தமாக கிட்டத்தட்ட 11,000 மாணவர்கள் இங்கு பயில்கின்றனர்.
**பன்னாட்டுக் கல்வி:** இவர்களில் சுமார் 186 மாணவர்கள் வெளிநாடுகளில் இருந்து வந்து மருத்துவம் பயிலும் சர்வதேச மாணவர்கள் ஆவர்.
**பன்முகத்தன்மை:** உலகின் 12 நாடுகளைச் சேர்ந்த, 100-க்கும் மேற்பட்ட இனக்குழுக்களைச் சார்ந்த மாணவர்கள் ஒருங்கே இணைந்து கல்வி கற்கின்றனர்.

## கல்வித் திட்டங்கள்
பல்கலைக்கழகம் மாணவர்களின் எதிர்காலத்தைக் கருத்தில் கொண்டு, பட்டப்படிப்பு, பட்ட மேற்படிப்பு (Postgraduate) மற்றும் தொழிற்பயிற்சி உட்பட பல விதமான கல்வித் திட்டங்களை (Educational Programs) வழங்கி வருகிறது.

## மேற்கோள்கள்

# செயின்ட் லூகா லுகான்ஸ்க் மாநில அரசு மருத்துவப் பல்கலைக்கழகம். கூட்டு சிகிச்சையின் விளைவாக அடோபிக் டெர்மடிடிஸ் நோயால் பாதிக்கப்பட்ட சிறு குழந்தைகளின் சிகிச்சை செயல்திறனை அதிகரித்தல்.
#சைபீரிய மருத்துவ அறிவியல் இதழ் – ஜனவரி 2023
#சோதனை மற்றும் மருத்துவ அறுவை சிகிச்சை இதழ். குழந்தை மருத்துவம் மற்றும் குழந்தை அறுவை சிகிச்சைத் துறை, செயின்ட் லூகா லுகான்ஸ்க் மாநில அரசு மருத்துவப் பல்கலைக்கழகம்.

## வெளி இணைப்புகள்
* இணையத்தளம்
* மாணவர் தளம்

பகுப்பு:உருசியப் பல்கலைக்கழகங்கள்
பகுப்பு:சோவியத் ஒன்றியம்